אנריקו מיארומה

אנריקו מיארומה (באיטלקית: Enrico Miaroma, נולד ב-3 בדצמבר 1962 בטרנטו) הוא מנצח מקהלה, מלחין, פסנתרן ומורה איטלקי
הוא מרצה בכיר להוראת המוזיקה בקונסרבטוריון למוזיקה על שם פרנצ'סקו אנטוניו. בונפורטי בטרנטו.

ביוגרפיה
אנריקו מיארומה נולד בשנת 1962 בעיר טרנטו באיטליה.
הוא למד בהצטיינות בקונסרבטוריונים למוזיקה של בולצנו, טרנטו ופיאצ'נצה. למד נגינת פסנתר אצל אנה רוטלה, מוזיקה מקהלתית וניצוח מקהלות אצל ארמנדו פרנצ'סקיני, כמו כן למד הוראת מוזיקה והלחנה. השתלם בהלחנה ומוזיקה לסרטים בפסטיבל צ'יטה די קסטלו, במסגרת קרן רומאניני בברשה, ובאקדמיה קיג'יאנה בסיינה אצל סלבטורה שארינו, אניו מוריקונה ופרנקו דונאטוני.
מיארומה זכה בפרסים בתחרויות רבות, לאומיות ובינלאומיות, - לפסנתר (בברדולינו, רומא ופיזה), להלחנה (בטרנטו, סיינה, ארצו, סרזאנה, לקו ואאוסטה) ותחרויות לניצוח מקהלות באדריה, ויטוריו ונטו, ארצו (הפרס השני - ב-1999), טרנטו, ריווה דל גארדה, איווראה, וביאלה.
במהלך הקריירה שלו ערך סיבובי הופעות באיטליה, אוסטריה, גרמניה, שווייץ, צ'כיה, ספרד, סלובניה, אנגליה, בוסניה, שוודיה, אוקראינה, קרואטיה, פורטוגל, ישראל, ואחרות.
מיארומה היה בשנים 2009–2012 חבר במועצת הפדרציה הבינלאומית למוזיקה המקהלתית וכיום - חבר בוועד האמנותי של פדרציית המקהלות של טרנטינו.
בעבר לימד בקונסרבטוריון בפסקארה ובאדריה וכעת מלמד בקונסרבטוריון "בונפורטי" בעיר הולדתו, טרנטו.

פעילותו המוזיקלית
מיארומה הלחין מוזיקה קלאסית כלית ולפסנתר ובעיקר מוזיקה מקהלתית. בין היתר, הוא עיבד שירים עממיים רבים בעיקר ממסורת השירה בחבל טרנטינו.
כמו כן הלחין מוזיקה למקהלות מעורבות, מקהלות נשים, מקהלות גברים ולמקהלות נערים סופרנים.
מיארומה ניצח תקופה ארוכה את המקהלה הפוליפונית "ווצ'י רוברטאנה" (קולות מרוברה) איתה זכה הישגים חשובים בתחרויות לאומיות ובינלאומית ואת מקהלת צ'יטה די אלה. כיום הוא מנצח את מקהלת הנערים הסופרנים גארדה טרנטינו (Voci Bianche Garda trentino) שזכתה תחת שרביטו במקום ראשון בתחרויות הלאומיות בקוארטיאנו, בוויטוריו ונטו ובארצו. בשנת 2012 זכה כמנצח מקהלת "צ'יטה די אלה" בתחרויות הבינלאומיות של ריווה די גארדה וורונה ובתחרות הלאומית של ביאלה
מיארומה מכהן כמנהל האמנותי של התחרות הלאומית והבינלאומית למקהלות נערים סופרנים "Il Garda in Coro" במלצ'זינה, מנהל האיגוד של ההוצאות לאור למוזיקה מקהלתית האיטלקית, מנהל אמנותי של תחרות מקהלות הגברים "לואיג'י פיגרלי" בארקו, בטרנטינו.
בשנת 2013 כיהן כחבר בחבר השופטים של התחרות הבינלאומית להלחנה ע"ש ג'אני ברגאמו.

קובצי מוזיקה מקהלתית
 Le Morose  - 15 יצירות למקהלת גברים
Senza Parole
Lo Zoo della Fantasia - למקהלה, פסנתר, חלילית וכלי הקשה - על טקסטים מאת ג'וזפה קאליארי
Florilegio di Primavera  8 יצירות למקהלת ילדים ופסנתר
Trenatrè trentini
Senza parole - לחנים למקהלת נערים סופרנים

שירי משוררים
על טקסטים מאת ג'אקומו לאופרדי (Era la luna), רבינדרנת טאגור (Light, my light), גבריאלה ד'אנונציו (Acqua)
ת"ס אליוט - (Only through time time is conquered )

מוזיקה ליטורגית
אנג'לוס דומיני - Angelus Domini - מקהלת ילדים ועוגב
Cantate domino
Ave maris stella

דיסקוגרפיה
Farewell לפי Gitanjali nr.93 מאת רבינדרנת טאגור בדיסק של St Jacobs Chamber Choir

פרסים ואותות כבוד
2017 - עם מקהלת צ'יטה די אלה - פרס אנצו קומר (מהדורה 15) - למקהלות ולשירי עם

קישורים חיצוניים
 
 ביוגרפיה באתר הפסטיבל "מלכת הים האדריאטי" 2020
 Otto fanti ,due torri
 אתר התחרות הבינלאומית למקהלות בהונג קונג 2019
  על הענקת פרס אנצו קומר

מנצחי מקהלות
פסנתרנים איטלקים
מורים למוזיקה באיטליה
מלחינים איטלקים במאה ה-20
מלחינים איטלקים במאה ה-21
איטלקים שנולדו ב-1962